《题詹明府碧纱书厨》
明代·陈子升

明府翻书兴不穷，一编编贮碧厨中。未开屈戌牙签见，虽隔交厨腹笥通。

晒尽最宜高阁日，披来都是古人风。与谁汎鉴流观意，绕屋扶厨树一丛。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。